Inger Nilsson

Karin Inger Monica Nilsson (Kisa, 1959ko maiatzaren 4a) aktore eta abeslari suediarra da, haurra zela Pippi Kaltzaluzeren rola egiteagatik da ezaguna.

Biografia 
Inger Nilsson zortzi urteko neskatila zen Pippi Kaltzaluze izateko castingean parte hartu zuenean. 1940. hamarkadako liburuetako pertsonaiaren telesaila egitea zen asmoa eta 1969an egin zen. Suedieraz grabatu zen, ondoren alemanierara eta ingelesera itzuli zen eta Europa guztian zabaldu zen. Espainian 1970. hamarkadan ezagutu zen eta 2003. urtean ETB-k bota zuen. Telesailaren arrakastaren ondoren hurrengo urteetan lau filme egin ziren eta Inger Nilsson izan zen protagonista. 1978an diska bat atera zuen telesaileko abestiez osaturikoa.

Pippiren aldia amaitu ondoren medikuntza idazkari izateko ikasketa egiten hasi zen baina berak antzerkia hobetsi nahi izan zuen. Östgötateatern antzokian atrezzista izan zen eta hainbat antzezlanetan hartu zuen parte. 1989an Brenda Brave filme suediarrean hartu zuen parte eta hurrengo urteetan Suediako telesail batzutan eta Finlandiako Karin Inger laburmetraian ere aritu zen. 2000an Xavier Koller zuzendari suitzarrak 2000an Gripsholm parte hartzeko konbentzitu zuen.

2007an Der Kommissar und das Meer telesail alemaniarrean Ewa Svensson doktorearen papera betetzen hasi zen. Protagonista taldeko aktorea izan zen.

Gaur egun Stockholmen ari da lanean idazkari.

Filmografia

Filmeak

Telebista

Erreferentziak

Kanpo estekak 
 Aktorearen IMDBko fitxa irakurgai 

Suediako aktoreak